钦定古今图书集成/理学汇编/学行典/第221卷 > 靳时芳
## 钦定古今图书集成/理学汇编/学行典/第221卷 > 靳时芳

按《云南通志》：“靳时芳，姚安所人，永川训导。侍父赴京，
父在途疾，不能乘马，芳背负而行。次年闻母病，星夜
奔回。母病瘫，芳晨夕抱扶，历三十二年如一日。家贫，
训蒙自绐，言必准之圣贤，跬步皆有绳尺，游其塾者
皆有规程，即贩夫女子皆知其为靳先生。居城外，环
堵萧然，仅栽花竹一圃。侄仕清，九岁丧父，芳抚育成”
名。时太守李贽屡式其庐，巡按、提学皆表其门，乡饮
三次。年八十三。